**Τροποποιημένος Κανονισμός Εκπόνησης Μεταδιδακτορικής Έρευνας στο Πανεπιστήμιο Δυτικής Μακεδονίας**

**Άρθρο 1**

**Εκπόνηση Μεταδιδακτορικής Έρευνας στο Πανεπιστήμιο Δυτικής Μακεδονίας**

Το Πανεπιστήμιο Δυτικής Μακεδονίας παρέχει (Π.Δ.Μ.) τη δυνατότητα διεξαγωγής Μεταδιδακτορικής Έρευνας (Μ.Ε.) σε ερευνητές/τριες, επιστήμονες, κατόχους κατ’ ελάχιστον διδακτορικού διπλώματος, σε τομείς που εμπίπτουν στα ερευνητικά ενδιαφέροντα και στα γνωστικά αντικείμενα των Τμημάτων του αλλά και σε συγγενή πεδία.

Βασικοί στόχοι της εκπόνησης Μ.Ε. στο Π.Δ.Μ. είναι οι ακόλουθοι:

* Η δημιουργία υψηλής ποιότητας επιστημονικής έρευνας.
* Η ανάπτυξη νέων ερευνητικών πεδίων στα Τμήματα του Π.Δ.Μ., τα οποία είναι συναφή με το επιστημονικό πεδίο της διδακτορικής διατριβής του/της μεταδιδακτορικού/ής ερευνητή/τριας.
* Η συμβολή στην κάλυψη ερευνητικών αναγκών των Τμημάτων.
* Η μεταφορά τεχνογνωσίας.
* Η ενίσχυση επιστημόνων ικανών να συμβάλουν στην πρόοδο της επιστήμης, της έρευνας και των εφαρμογών της.
* Η ανάδειξη της ποιότητας και του ακαδημαϊκού κύρους του ερευνητικού έργου του Π.Δ.Μ., καθώς και η διεθνής του διάκριση.

**Άρθρο 2**

**Διαδικασία έγκρισης μεταδιδακτορικής έρευνας**

Αρμόδιο όργανο για την έγκριση εκπόνησης μεταδιδακτορικής είναι η Συνέλευση του Τμήματος ή των Τμημάτων σε περίπτωση διατμηματικής Μ.Ε..

 Δεκτοί για την εκπόνηση Μ.Ε. μπορούν να γίνουν ερευνητές/τριες που:

1. Είναι κάτοχοι Διδακτορικού Διπλώματος από Α.Ε.Ι. της ημεδαπής ή αναγνωρισμένου ισότιμου τίτλου σπουδών από Α.Ε.Ι. της αλλοδαπής, σε αντικείμενο συναφές με τις ερευνητικές κατευθύνσεις του Τμήματος, σύμφωνα με τις διαδικασίες που προβλέπονται από τις κείμενες διατάξεις.
2. Έχουν εγκεκριμένες μεταδιδακτορικές υποτροφίες από φορείς ή ιδρύματα, όπως το ΙΚΥ, το ΕΛΙΔΕΚ, κλπ.
3. Έρχονται ως επισκέπτες/τριες από άλλα Α.Ε.Ι. της ημεδαπής ή της αλλοδαπής.
4. Έχουν εξασφαλίσει χρηματοδότηση για έρευνα υψηλού επιπέδου, από εθνικούς, διεθνείς ή ιδιωτικούς φορείς.
5. Έχουν υποβάλλει προς ένα Τμήμα αναλυτική ερευνητική πρόταση.

Από τα παραπάνω κριτήρια, τα κριτήρια 1 και 5 οφείλουν να τα πληρούν οι ενδιαφερόμενοι/ες υποχρεωτικά, ενώ τα κριτήρια 2-4 θεωρούνται προαιρετικά.

Τα Τμήματα του Π.Δ.Μ. δέχονται κατά τη διάρκεια όλου του έτους αιτήσεις από τους/τις ενδιαφερόμενους/ες ερευνητές/τριες.

Υπάρχει η δυνατότητα έκδοσης και δημοσίευσης πρόσκλησης εκδήλωσης ενδιαφέροντος εκπόνησης Μ.Ε., η οποία εγκρίνεται από τη Συνέλευση των Τμημάτων, μετά από εισήγηση Καθηγητή/τριας αυτών.

Η αίτηση **(ΠΑΡΑΡΤΗΜΑ Α)** συνοδεύεται από τα ακόλουθα δικαιολογητικά:

1. Πτυχίο ή Δίπλωμα Α.Ε.Ι. της ημεδαπής ή ομοταγών αναγνωρισμένων Ιδρυμάτων της αλλοδαπής.
2. Μεταπτυχιακό Δίπλωμα Α.Ε.Ι. της ημεδαπής ή ομοταγών αναγνωρισμένων Ιδρυμάτων της αλλοδαπής (εφόσον υπάρχει).
3. Διδακτορικό Δίπλωμα Α.Ε.Ι. της ημεδαπής ή ομοταγών αναγνωρισμένων Ιδρυμάτων της αλλοδαπής.
4. Αναλυτικό βιογραφικό σημείωμα.
5. Πιστοποιητικό άριστης ή πολύ καλής γνώσης της αγγλικής γλώσσας ή/και της γλώσσας στην οποία θα εκπονηθεί η Μ.Ε..
6. Αντίγραφα επιστημονικών δημοσιεύσεων.
7. Δύο (2) συστατικές επιστολές είτε από Καθηγητές/τριες Α.Ε.Ι. είτε από Ερευνητή/τρια των βαθμίδων Α’, Β’ ή Γ’, κατόχου Διδακτορικού Διπλώματος αναγνωρισμένου Ερευνητικού Κέντρου του εσωτερικού ή του εξωτερικού.
8. Πρόταση εκπόνησης Μ.Ε. σύμφωνα με το επισυναπτόμενο Υπόδειγμα **(ΠΑΡΑΡΤΗΜΑ Β)**.
9. Σύμφωνη γνώμη από τον/την προτεινόμενο/η επιβλέποντα/ουσα Καθηγητή/τρια.

Περαιτέρω δικαιολογητικά είναι δυνατόν να προβλεφθούν στον Κανονισμό Εκπόνησης Μ.Ε..

**Άρθρο 3**

**Αξιολόγηση των αιτήσεων υποψηφιότητας**

Η Γραμματεία του Τμήματος στην οποία υποβάλλονται οι αιτήσεις με τα απαραίτητα δικαιολογητικά κάθε υποψηφιότητας, αρχειοθετεί και καταχωρεί τις αιτήσεις με αριθμό Πρωτοκόλλου. Στη συνέχεια, προβαίνει σε τυπικό έλεγχο και έλεγχο πληρότητας όλων των υποβαλλόμενων δικαιολογητικών και προωθεί τις αιτήσεις στη Συνέλευση του Τμήματος.

Ο/Η Πρόεδρος του Τμήματος, με βάση τη συνάφεια του ερευνητικού αντικειμένου της αίτησης που έχει υποβληθεί, ορίζει τριμελή Επιτροπή από μέλη του Τμήματος για την εξέταση της πρότασης. Η Επιτροπή εξετάζει τη συνάφεια της ερευνητικής πρότασης με τα γνωστικά αντικείμενα που καλύπτει το Τμήμα, καθώς και τις ερευνητικές περιοχές που θεραπεύει ή επιθυμεί να θεραπεύσει το Τμήμα και, εφόσον τεκμηριώνεται η σκοπιμότητα υλοποίησης της προτεινόμενης έρευνας, προωθεί την πρόταση στη Συνέλευση του Τμήματος ή των Τμημάτων τα οποία αφορά η έρευνα, για την έγκριση της πρότασης.

Η Συνέλευση εξετάζει και αποφασίζει σύμφωνα με το άρθρο 1 του παρόντος ιδίως τη συνάφεια των ερευνητικών προτάσεων των αιτούντων με τα γνωστικά αντικείμενα που καλύπτει το Τμήμα, καθώς και τις ερευνητικές περιοχές που θεραπεύει ή επιθυμεί να θεραπεύσει το Τμήμα, το σκοπό, τη διάρκεια, τις φάσεις και τα αναμενόμενα αποτελέσματα του προτεινόμενου ερευνητικού έργου και την ανάγκη υλοποίησής του και ανάλογα αποφασίζει για την έγκριση ή απόρριψη της πρότασης. Η Γραμματεία του Τμήματος αναρτά τα αποτελέσματα της αξιολόγησης των αιτήσεων στην ιστοσελίδα του Τμήματος και ενημερώνει τους/τις επιτυχόντες/ούσες.

Η Συνέλευση του Τμήματος έχει τη δυνατότητα να κοστολογεί και να χρεώνει το/τη Μεταδιδακτορικό/ή Ερευνητή/τρια για τη χρήση των αναγκαίων για τη μεταδιδακτορική έρευνα πόρων.

Το Π.Δ.Μ. δεν έχει υποχρέωση αμοιβής ή καταβολής εξόδων μετακίνησης των Μεταδιδακτορικών Ερευνητών/τριών.

Οι Μεταδιδακτορικοί/ές Ερευνητές/τριες δύνανται να αιτούνται χρηματοδότησης αναφορικά με δράσεις που προβλέπονται βάσει αποφάσεων του Τμήματος ή του Πανεπιστημίου στο πλαίσιο της κείμενης νομοθεσίας (π.χ. μερική χρηματοδότηση ανακοινώσεων σε αναγνωρισμένα διεθνή ανταγωνιστικά συνέδρια.)

Οι Μεταδιδακτορικοί/ές Ερευνητές/τριες δύνανται να αμείβονται από πόρους προερχόμενους από χρηματοδοτούμενα εθνικά και διεθνή ερευνητικά προγράμματα.

Δύνανται επίσης να λαμβάνουν υποτροφία από εθνικούς ή διεθνείς φορείς και ιδρύματα.

Προκειμένου να ανανεωθεί η ιδιότητα του/της Μεταδιδακτορικού/ής Ερευνητή/τριας, απαιτείται κατά την έναρξη κάθε ακαδημαϊκού έτους η ενδιάμεση έκθεση μεταδιδακτορικής έρευνας, την οποία συντάσσει ο/η υποψήφιος/α σε συνεργασία με τον/την Επιβλέποντα/ουσα Καθηγητή/τρια και καταθέτει προς έγκριση στη Συνέλευση του Τμήματος **(ΠΑΡΑΡΤΗΜΑ Γ)**.

**Άρθρο 4**

**Ορισμός Επιβλέποντος μέλους Δ.Ε.Π.**

Για τους/τις υποψηφίους/ες που γίνονται δεκτοί, η Συνέλευση ορίζει ένα επιβλέπον μέλος Δ.Ε.Π. Καθηγητή/τρια, Αναπληρωτή/τρια Καθηγητή/τρια ή μόνιμο/η Επίκουρο/η Καθηγητή/τρια, ή Επίκουρο/η Καθηγητή/τρια επί θητεία, το οποίο αναλαμβάνει την επίβλεψη του έργου του/της υποψηφίου/ας, εφόσον η έρευνα διεξάγεται σε Τμήμα. Σε περίπτωση διατμηματικής έρευνας, ο ορισμός του Επιβλέποντος γίνεται μετά από έγκριση των Συνελεύσεων των Τμημάτων. Ως επιβλέπον μέλος Δ.Ε.Π. της διεξαγωγής της μεταδιδακτορικής έρευνας ορίζεται το μέλος Δ.Ε.Π., το οποίο ανήκει στην ίδια ή συγγενή επιστημονική ειδικότητα με αυτή στην οποία ο/η υποψήφιος/α διεξάγει τη Μ.Ε..

Ο/Η Επιβλέπων/ουσα μπορεί να είναι διαφορετικός/ή από εκείνον/η που υποδεικνύει ο/η αιτών/ούσα μόνο μετά από τεκμηριωμένη εισήγηση της Επιτροπής, εφόσον δεν πληρούνται τα κριτήρια που τίθενται ανωτέρω.

Ο ανώτατος αριθμός Μεταδιδακτορικών Ερευνητών/τριών ανά μέλος Δ.Ε.Π. του Τμήματος ορίζεται σε δύο (2).

Το επιβλέπον μέλος Δ.Ε.Π., σε συνεργασία με τον/την υποψήφιο/α, ορίζει το θέμα της Μ.Ε. και μετά τη λήξη της υποβάλλει στη Συνέλευση μια έκθεση ερευνητικών αποτελεσμάτων που συντάσσεται στην ελληνική γλώσσα. Επίσης, ρυθμίζει τον χώρο εργασίας του/της Μεταδιδακτορικού/ής Ερευνητή/τριας και καθοδηγεί την έρευνα μεταφέροντάς του/της επιστημονική εμπειρία και γνώση. Η αλλαγή Επιβλέποντος/ουσας, ιδίως σε περίπτωση μη λειτουργικής συνεργασίας μεταξύ Ερευνητή/τριας και Επιβλέποντος/ουσας, ανήκει στην αρμοδιότητα της Συνέλευσης του Τμήματος, κατόπιν αίτησης είτε του/της ερευνητή/τριας είτε του/της επιβλέποντος/ουσας στη Συνέλευση του Τμήματος.

Σε περίπτωση μετακίνησης, εκλογής ή μετάκλησης του/της Επιβλέποντος/ουσας σε άλλο Τμήμα Α.Ε.Ι. της ημεδαπής ή της αλλοδαπής, με απόφαση της Συνέλευσης του Τμήματος ορίζεται νέος/α Επιβλέπων/ουσα για τον/την ερευνητή/τρια.

**Άρθρο 5**

**Διάρκεια εκπόνησης της μεταδιδακτορικής έρευνας**

Η διάρκεια της Μ.Ε. δεν μπορεί να είναι μικρότερη του ενός (1) έτους από την ημερομηνία λήψης της απόφασης της Συνέλευσης του Τμήματος και μεγαλύτερη των τριών (3) ετών. Παράταση της χρονικής διάρκειας της Μ.Ε. πέραν των τριών (3) ετών μπορεί να δοθεί έως και δώδεκα (12) μήνες, μετά από τεκμηριωμένη πρόταση του/της Επιβλέποντος/ουσας για την ολοκλήρωση του ερευνητικού έργου και απόφαση της Συνέλευσης του Τμήματος.

**Άρθρο 6**

**Υποχρεώσεις ερευνητών μεταδιδακτορικής έρευνας**

Οι μεταδιδάκτορες ερευνητές/τριες οφείλουν ετησίως να συντάσσουν ενδιάμεση έκθεση Μ.Ε. **(ΠΑΡΑΡΤΗΜΑ Γ)** σε συνεργασία με τον/την Επιβλέποντα/ουσα, η οποία κατατίθεται στη Συνέλευση του Τμήματος προς ενημέρωση.

Οι μεταδιδάκτορες ερευνητές/τριες οφείλουν να συμμετέχουν σε σεμινάρια ή συνέδρια που διοργανώνει το Τμήμα για την παρουσίαση της προόδου της έρευνας τους.

Το Τμήμα ή τα Τμήματα, σε περίπτωση διατμηματικής έρευνας, δύναται να αναθέτει επικουρικό έργο στους/στις μεταδιδακτορικούς/ές ερευνητές/τριες που περιλαμβάνεται στα προγράμματα οποιουδήποτε Τμήματος ή Τμημάτων αντίστοιχα, στο πλαίσιο του πρώτου και του δεύτερου κύκλου σπουδών, μετά από αποφάσεις των αρμοδίων οργάνων και εισήγηση του/της επιβλέποντος/ουσας, εφόσον αυτό δεν αντίκειται στις υποχρεώσεις της έρευνας και στην κείμενη νομοθεσία. Το είδος του επικουρικού έργου εξαρτάται από τις ανάγκες των προγραμμάτων σπουδών (π.χ. διεξαγωγή και υποστήριξη μέρους των φροντιστηριακών και εργαστηριακών ασκήσεων και πρακτικής φοιτητών στο σχετικό πεδίο, επιτήρηση εξετάσεων κ.λ.π.).

Οι μεταδιδάκτορες ερευνητές/τριες είναι υποχρεωμένοι/ες να αναφέρουν το Τμήμα στο οποίο εκπονούν την έρευνά τους (academic affiliation) σε κάθε δημοσίευσή τους, καθώς και το ερευνητικό εργαστήριο του Τμήματος στο οποίο τυχόν έχουν ενταχθεί. Οι μεταδιδάκτορες ερευνητές/τριες οφείλουν να ανταποκρίνονται στις προτάσεις βελτίωσης που πραγματοποιούνται από την Ομάδα Εσωτερικής Αξιολόγησης Ο.Μ.Ε.Α. του Τμήματος στο πλαίσιο της διαδικασίας εσωτερικής αξιολόγησης του Τμήματος.

Οι Μεταδιδάκτορες ερευνητές/τριες πρέπει να δημοσιεύουν τουλάχιστον ένα άρθρο, κατηγορίας Q1, Q2, ή Q3 της SCIMAGO (SCOPUS), στο οποίο πρώτο όνομα θα πρέπει να είναι ο/η Μεταδιδάκτορας και ο Επιβλέπων/ουσα Καθηγητής/τρια θα πρέπει να αναφέρεται ρητά μέσα στη δημοσίευση. Ο αριθμός των συμμετεχόντων/ουσών στη δημοσίευση δεν πρέπει να ξεπερνά τα πέντε (5) άτομα. Στην περίπτωση που ο αριθμός των συμμετεχόντων /ουσών στη δημοσίευση ξεπερνά τα πέντε (5) άτομα, ο/η Μεταδιδάκτορας θα πρέπει να είναι πρώτο όνομα σε δύο (2) τουλάχιστον δημοσιεύσεις, στις οποίες θα συμμετέχει επίσης και ο/η Επιβλέπων/ουσα Καθηγητής/τρια, σε θέμα που προέρχεται από τη Μ.Ε. του σε έγκριτο, διεθνές περιοδικό, το οποίο θα πρέπει να ανήκει σε μια από τις κατηγορίες Q1, Q2 ή Q3 της SCIMAGO (SCOPUS).

**Άρθρο 7**

**Παροχές προς τους μεταδιδάκτορες**

Οι μεταδιδάκτορες ερευνητές/τριες κατά τη διάρκεια εκπόνησης της έρευνας:

* Χρησιμοποιούν τον τίτλο και τα στοιχεία του Τμήματος.
* Έχουν πρόσβαση στη Βιβλιοθήκη του Ιδρύματος με δικαίωμα δανεισμού, στα εργαστήρια και στον εξοπλισμό του Τμήματος, καθώς και σε όποια συμπληρωματική παροχή το Τμήμα κρίνει απαραίτητη για την ολοκλήρωση της έρευνας.
* Δύνανται να αιτούνται χρηματοδότησης ή υποτροφίας αναφορικά με δράσεις που προβλέπονται βάσει αποφάσεων του Τμήματος ή της Σχολής ή του Πανεπιστημίου, όπως λόγου χάρη μερική χρηματοδότηση ανακοινώσεων σε αναγνωρισμένα διεθνή ανταγωνιστικά συνέδρια.
* Δύνανται να μετέχουν στις διαδικασίες χορήγησης Βραβείων Έρευνας για το Ακαδημαϊκό Προσωπικό του Π.Δ.Μ., όπως καθορίζονται από τον Κανονισμό για την Επιβράβευση της Έρευνας και της Αριστείας.

**Άρθρο 8**

**Ολοκλήρωση της μεταδιδακτορικής έρευνας**

Με την ολοκλήρωση της Μ.Ε. η συνεργασία του/της Μεταδιδακτορικού/ής Ερευνητή/τριας με το Τμήμα λήγει. Για να θεωρηθεί ολοκληρωμένη η διαδικασία και να παραδοθεί στο/στη Μεταδιδακτορικό/ή Ερευνητή/τρια το σχετικό πιστοποιητικό, πρέπει να έχουν υλοποιηθεί τουλάχιστον τα εξής:

α) Να έχει ολοκληρωθεί ο χρόνος της έρευνας, όπως έχει ορισθεί από την αρχή της.

β) Να έχει γίνει δημόσια παρουσίαση από το/τη Μεταδιδακτορικό/ή Ερευνητή/τρια των αποτελεσμάτων της έρευνας που διεξήχθη στο Τμήμα.

γ) Να έχει κατατεθεί από το/τη Μεταδιδακτορικό/ή Ερευνητή/τρια με υπογραφή του/της Επιβλέποντος/ουσας Καθηγητή/τριας έκθεση περάτωσης για την έρευνα που διεξήχθη στο Τμήμα **(ΠΑΡΑΡΤΗΜΑ Δ)**.

δ) Να έχει κατατεθεί τουλάχιστον ένα (1) αντίγραφο δημοσίευσης με θέμα που προέρχεται από τη Μ.Ε. σε έγκριτο, διεθνές περιοδικό, που ανήκει σε μια από τις κατηγορίες Q1, Q2 ή Q3 της SCIMAGO (SCOPUS).

Το πιστοποιητικό δεν αποτελεί τίτλο σπουδών **(ΠΑΡΑΡΤΗΜΑ Ε)**. Το υπογράφει ο/η Πρόεδρος του Τμήματος, αφού λάβει την έγκριση της Συνέλευσης. Στο πιστοποιητικό αναφέρονται το Ίδρυμα, η Σχολή, το Τμήμα, το όνομα, το επώνυμο, το πατρώνυμο και ο τόπος γέννησης του/της Ερευνητή/τριας, το γνωστικό αντικείμενο της έρευνας και η χρονική περίοδος διεξαγωγής της. Η Γραμματεία του Τμήματος ενημερώνει το Μητρώο Μεταδιδακτορικών Ερευνητών/τριών του Τμήματος του ιδρύματος.

**Άρθρο 9**

**Διαγραφή μεταδιδακτόρων ερευνητών**

Μεταδιδάκτορες ερευνητές/τριες διαγράφονται με απόφαση της Συνέλευσης Τμήματος για τους εξής λόγους:

* Μη τήρηση των υποχρεώσεών τους, όπως αυτές καθορίζονται από τον παρόντα κανονισμό.
* Υποβολή αίτηση διαγραφής από τους ίδιους.
* Αρνητική εισήγηση του/της επιβλέποντος/ουσας.
* Χρησιμοποιούν ιδέες, μεθόδους και αποτελέσματα άλλων ερευνητών/τριών με τρόπους μη σύμφωνους με την ακαδημαϊκή δεοντολογία.
* Δρουν με τρόπους που εκθέτουν και ζημιώνουν το Τμήμα ή το Πανεπιστήμιο που τους φιλοξενεί.

**Άρθρο 10**

**Διασφάλιση Ποιότητας**

Με απόφαση της Συνέλευσης του Τμήματος, η οποία ενσωματώνεται στον Κανονισμό Εκπόνησης Μ.Ε. του Τμήματος, θεσπίζεται διαδικασία εσωτερικής αξιολόγησης της Μ.Ε..

**Άρθρο 11**

**Μεταβατικές διατάξεις**

Οι διατάξεις του παρόντος Κανονισμού ισχύουν και εφαρμόζονται και για τους/τις μεταδιδάκτορες ερευνητές/τριες που έχουν γίνει δεκτοί πριν από την έναρξη ισχύος του.

Όσα θέματα δε ρυθμίζονται από τον παρόντα Κανονισμό και τον Εσωτερικό Κανονισμό του Πανεπιστημίου ρυθμίζονται με αποφάσεις της Συνέλευσης του Τμήματος.

**ΠΑΡΑΡΤΗΜΑ Α**

**Προς:** Πανεπιστήμιο Δυτικής Μακεδονίας

Σχολή …………………………………………….

Τμήμα …………………………………………….

**Αίτηση εκπόνησης μεταδιδακτορικής έρευνας**

Παρακαλώ, όπως εξετάσετε την αίτησή μου για εκπόνηση Μεταδιδακτορικής Έρευνας στο Τμήμα ………………………………………. της Σχολής ……………………………………… του Πανεπιστημίου Δυτικής Μακεδονίας

1. **Προσωπικά στοιχεία**

Ονοματεπώνυμο υποψηφίου ………………………………………………

Όνομα πατρός ……………………………………………………………………

Διεύθυνση κατοικίας ………………………….. Ταχυδρομικός κώδικας ………………………………

Τηλέφωνο επικοινωνίας ………………………………………………………………………………………………

Διεύθυνση ηλεκτρονικού ταχυδρομείου ……………………………………………………………………..

Αριθμός αστυνομικής ταυτότητας ……………………… Αρχή έκδοσης ………………………………

Ημερομηνία έκδοσης ……………………………………………………………………………………………………

1. **Τίτλοι σπουδών**

**Προπτυχιακές σπουδές**

|  |  |  |  |  |
| --- | --- | --- | --- | --- |
| Ανώτατο Ίδρυμα | Τμήμα | Ημερομηνία απόκτησης Πτυχίου | Βαθμός Πτυχίου | Θέμα Πτυχιακής Εργασίας |
| 1) |  |  |  |  |
| 2) |  |  |  |  |

**Μεταπτυχιακές σπουδές**

|  |  |  |  |  |
| --- | --- | --- | --- | --- |
| Ανώτατο Ίδρυμα | Τμήμα | Ημερομηνία απόκτησης Διπλώματος | Βαθμός Διπλώματος | Θέμα Διπλωματικής Εργασίας |
| 1) |  |  |  |  |
| 2) |  |  |  |  |

**Διδακτορικό Δίπλωμα**

|  |  |  |  |
| --- | --- | --- | --- |
| Ανώτατο Ίδρυμα | Τμήμα | Ημερομηνία απόκτησης Διδακτορικού Διπλώματος | Τίτλος Διδακτορικής Διατριβής |
| 1) |  |  |  |
| 2) |  |  |  |

1. **Ξένες γλώσσες**
2. **Διακρίσεις/Υποτροφίες**
3. **Επιστημονικές Δημοσιεύσεις**
4. **Ερευνητική-Επαγγελματική Εμπειρία**
5. **Προτεινόμενος/η Καθηγητής/τρια ως επιβλέπων/ουσα**

**Συνημμένα Δικαιολογητικά**

* Βιογραφικό Σημείωμα
* Αντίγραφο πτυχίου ή διπλώματος ΑΕΙ/ΤΕΙ της ημεδαπής ή αναγνωρισμένων ομοταγών Ιδρυμάτων της αλλοδαπής
* Αντίγραφο μεταπτυχιακού διπλώματος ειδίκευσης ΑΕΙ/ΤΕΙ της ημεδαπής ή αναγνωρισμένων ομοταγών Ιδρυμάτων της αλλοδαπής
* Αντίγραφο διδακτορικού διπλώματος ΑΕΙ της ημεδαπής ή αναγνωρισμένου, ισότιμου τίτλου σπουδών από Α.Ε.Ι. της αλλοδαπής, σε αντικείμενο συναφές με τις ερευνητικές κατευθύνσεις του Τμήματος, σύμφωνα με τις διαδικασίες που προβλέπονται από τις κείμενες διατάξεις.
* Αντίγραφο πιστοποιητικού άριστης ή πολύ καλής γνώσης της αγγλικής γλώσσας ή/και της γλώσσας στην οποία θα εκπονηθεί η μεταδιδακτορική έρευνα.
* Αντίγραφα επιστημονικών δημοσιεύσεων
* Δύο (2) συστατικές επιστολές είτε από Καθηγητές/τριες ΑΕΙ είτε από Ερευνητή των βαθμίδων Α’, Β’ ή Γ’, κατόχου Διδακτορικού Διπλώματος αναγνωρισμένου Ερευνητικού Κέντρου του εσωτερικού ή του εξωτερικού.
* Πρόταση εκπόνησης της μεταδιδακτορικής έρευνας, σύμφωνα με το επισυναπτόμενο υπόδειγμα.
* Αντίγραφο Δελτίου Αστυνομικής Ταυτότητας

Ο/Η Αιτών/ούσα

(Υπογραφή)

Ημερομηνία

**ΠΑΡΑΡΤΗΜΑ Β**

**Υπόδειγμα Πρότασης Εκπόνησης Μεταδιδακτορικής Έρευνας**

**ΠΡΟΣ:** ΠΑΝΕΠΙΣΤΗΜΙΟ ΔΥΝΤΙΚΗΣ ΜΑΚΕΔΟΝΙΑΣ

**ΣΧΟΛΗ:**

**ΤΜΗΜΑ:**

**Πρόταση Εκπόνησης Μεταδιδακτορικής Έρευνας**

**ΕΠΙΘΕΤΟ:** ……………………………………………………………………………………………………………………

**ΟΝΟΜΑ:** ………………………………………………………………………………………………………………………

**Τίτλος:** ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Προτεινόμενο/η Επιβλέπων/ουσα:** ……………………………………………………………………………

**ΠΕΡΙΛΗΨΗ**

**(ΤΑΥΤΟΤΗΤΑ της προτεινόμενης έρευνας)**

1. Εισαγωγή
2. Ανασκόπηση ερευνητικής περιοχής
3. Αντικείμενο έρευνας και στόχοι
4. Μεθοδολογία Έρευνας
5. Χρονοδιάγραμμα
6. Λέξεις-κλειδιά
7. Ενδεικτική Βιβλιογραφία

**ΠΑΡΑΡΤΗΜΑ Γ**

**Προς: Τα μέλη της Συνέλευσης του Τμήματος ……………………… της Σχολής …………………………………………… του Πανεπιστημίου Δυτικής Μακεδονίας**

**Θέμα: Ενδιάμεση Έκθεση Μεταδιδακτορικής Έρευνας**

**Ονοματεπώνυμο Μεταδιδακτορικού/ής Ερευνητή/τριας:**

**Ημερομηνία:**

1. **Περιγραφή αποτελεσμάτων έρευνας**
2. **Δημοσιεύσεις Μεταδιδακτορικού/ής Ερευνητή/τριας**
3. **Ετεροαναφορές**
4. **Άλλες διακρίσεις**

Ο/Η Μεταδιδακτορικός/η Ερευνητής/τρια Το Επιβλέπον μέλος Δ.Ε.Π.

 (Υπογραφή) (Υπογραφή)

**ΠΑΡΑΡΤΗΜΑ Δ**

**Υπόδειγμα Εντύπου Έκθεσης Περάτωσης Μεταδιδακτορικής Έρευνας**

**ΠΡΟΣ:** Τα μέλη της Συνέλευσης του Τμήματος ……………………… της Σχολής …………………………. του Πανεπιστημίου Δυτικής Μακεδονίας

**ΘΕΜΑ:** Έκθεση Περάτωσης Μεταδιδακτορικής Έρευνας ……………………………………………

**ΟΝΟΜΑΤΕΠΩΝΥΜΟ Μ.Ε.:** ……………………………………………………………………………………………

**ΗΜΕΡΟΜΗΝΙΑ:** ………………………………………………………………………………………………………………

1. Εισαγωγή
2. Ορισμός προβλήματος-στόχοι
3. Περιγραφή αποτελεσμάτων έρευνας
4. Δημοσιεύσεις Μεταδιδάκτορα Ερευνητή/τριας
5. Αναφορές

Ο/Η Μεταδιδάκτορας Ερευνητής/τρια Ο/Η Επιβλέπων/ουσα

 (υπογραφή) (υπογραφή)

**ΠΑΡΑΡΤΗΜΑ Ε**



**Ε Λ Λ Η Ν Ι Κ Η Δ Η Μ Ο Κ Ρ Α Τ Ι Α**

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΣΧΟΛΗ {ΟΝΟΜΑ ΣΧΟΛΗΣ}**

**ΤΜΗΜΑ {ΟΝΟΜΑ ΤΜΗΜΑΤΟΣ}**

**ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ**

Ο/Η ……………………………., του …………………………………………………………., από …………………………….(ΤΟΠΟΣ ΓΕΝΝΗΣΗΣ) εκπόνησε στο ……………………………. (ΟΝΟΜΑΣΙΑ ΤΜΗΜΑΤΟΣ) της Σχολής (ΟΝΟΜΑΣΙΑ ΣΧΟΛΗΣ) του Πανεπιστημίου Δυτικής Μακεδονίας μεταδιδακτορική έρευνα με θέμα «………………………………………………………………………………………………………..» και επιβλέποντα τον Καθηγητή (ΟΝΟΜΑ ΕΠΙΒΛΕΠΟΝΤΟΣ) κατά το διάστημα από …………………….. έως ……………………………………..

Η μεταδιδακτορική του/της έρευνα παρουσιάστηκε δημόσια στις ………………………… (ΗΜΕΡΟΜΗΝΙΑ ΔΗΜΟΣΙΑΣ ΠΑΡΟΥΣΙΑΣΗΣ) και έλαβε έγκριση από τη Αρ. Συνεδρίασης/Ημερομηνία Συνεδρίασης της Συνέλευσης του Τμήματος (ΟΝΟΜΑΣΙΑ ΤΜΗΜΑΤΟΣ).

Η μεταδιδακτορική έρευνα εμπίπτει στο γνωστικό αντικείμενο «ΟΝΟΜΑΣΙΑ ΓΝΩΣΤΙΚΟΥ ΑΝΤΙΚΕΙΜΕΝΟΥ».

 (Πόλη ……………………………, Ημερομηνία ………………………)

 Ο/Η Πρόεδρος του Τμήματος

 (υπογραφή)